open-index/open-wikipedia-markdown huggingface dataset:
Ծովից այն կողմ

**Ծովից այն կողմ** (), իսպանական դրամատիկ ֆիլմ, որի ռեժիսորը Մարսալ Ֆորեսն է, իսկ սցենարի հիմքում ընկած է Արիանա Գոդոյի համանուն վեպը։ Հանդիսանում է «Իմ պատուհանից» ֆիլմի սփին օֆֆը, որտեղ գլխավոր դերակատարներն են Կլարա Գալեն և Խուլիո Պենյա Ֆերնանդեսը, որոնք կրկնում են առաջին մասի իրենց դերերը։ Ֆիլմի թողարկումը կայացել է 2023 թվականի հունիսի 27-ին։

## Դերասանական կազմ

## Արտադրություն
«Իմ պատուհանից» ֆիլմի հաջողությունից հետո՝ Նեթֆլիքսը 2022 թվականի փետրվարի 15-ին հաստատել է, որ ֆիլմը երկարացվել է երկրորդ և երրորդ մասերով։ Նկարահանումները սկսվել են 2022 թվականի ապրիլի 4-ին Կատալոնիայում, Իսպանիա։ Նույն ամսվա ընթացքում «Ծովից այն կողմը» հաստատվել է որպես երկրորդ մասի պաշտոնական անվանում։ Առաջին մասից վերադարձած դերասանների թվում են Կլարա Գալեն և Խուլիո Պենյա Ֆերնանդեսը, որոնք կրկնում են իրենց կերպարները Ուգո Արբուեսի, Էրիկ Մասիպի, Նատալյա Ազահարայի, Գիլերմո Լաշերասի և Էմիլիա Լազոյի հետ միասին։ Դերասանական կազմում հայտնվել են նոր դերասաններ, ինչպիսիք են Անդրեա Չապարոն, Իվան Լապադուլան և Կարլա Տոուսը։

## Ծանոթագրություններ

Կատեգորիա:2023 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպանական մելոդրամա ֆիլմեր
Կատեգորիա:Իսպաներեն ֆիլմեր
Կատեգորիա:Նեթֆլիքսի բնօրինակ ծրագրեր
Կատեգորիա:Վեպերի էկրանավորումներ
Վալերի Հարությունով

**Վալերի Ապրեսի Հարությունով** (), հայ օպերային երգիչ (բաս), մանկավարժ։ Հայկական ԽՍՀ վաստակավոր արտիստ (1982)։

## Կենսագրություն
Վալերի Հարությունովը ծնվել է 1941 թվականի հոկտեմբերի 8-ին Բաքվում։ 1969 թվականին ավարտել է Բաքվի երաժշտական ուսումարանը, 1974 թվականին՝ Երևանի պետական կոնսերվատորիան (Թ. Շահնազարյանի դասարան)։

1969 թվականին եղել է Բաքվի օպերային թատրոնի մեներգիչ, 1969-2009 թվականներին՝ Մայր Աթոռ Սբ. Էջմիածնի երգչախմբի մենակատար։ 1974-2017 թվականներին դասավանդել է Երևանի Մանկական ձայնի պահպանման դպրոցում, 1992 թվականից՝ Ղ. Սարյանի անվան արվեստի դպրոցում (2017 թվականին վոկալ բաժինը կոչվել է Վալերի Հարությունովի անունով), 1974 թվականից՝ Երևանի պետական կոնսերվատորիայում (1992 թվականից՝ պրոֆեսոր)։ Հարությունովի մի շարք սաներ (Ա. Քոչարյան, Ս. Աղամալան, Գ. Հարությունյան, Ա. Միքայելան, Գ. Բավեյան, Ա. Կուզիկյան, Գ. Սալնազարյան և ուրիշիներ) դարձել են միջազգային և հանրապետական մրցույթների դափնեկիրներ։

1972-1999 թվականներին եղել է Երևանի օպերայի և բալետի թատրոն մեներգիչ. դերերգերից են՝ Բարտոլո (Ջ. Ռոսսինիի «Սևիլյան սափրիչ»), Կալիստեն, Ռայմոնդ (Գ. Դոնիցետտիի «Պողիկտոս», «Լյուչիա դի Լամերմուր»), Օրոֆեզ (Վ. Բելլինիի «Նորմա»), Եգիպտոսի թագավոր, Ինկվիզիտոր, Ֆեռանդո, Զաքարիա (Ջ. Վերդիի «Աիդա», «Դոն Կառլոս», «Տրուբադուր», «Նաբուկկո»), Մեֆիստոֆել (Շ. Գունոյի «Ֆաուստ»), Ռենե թագավոր (Պ. Ի. Չայկովսկու «Իոլանտա»), Ներսես (Տ. Չուխաճյանի «Արշակ Երկրորդ»), Նադիր շահ (Ա. Սպենդիարյանի «[Ալմաստ](http://Ալմաստ%20(օպերա))»), Կոմս Բեկենդորֆ (Է. Հովհաննիսյանի «Ճանապարհորդություն դեպի Արզրում», ըստ Ա. Ս. Պուշկինի) և այլն։

Մեներգել է Վ. Ա. Մոցարտի, Ջ. Վերդիի, Գ. Ֆորեի ռեքվիեմերում, Ջ. Ռոսսինիի «Ստաբատ Մատեր»-ում, Հ. Բեռլիոզի «Ռոմեո և Ջուլիետ» դրամատիկ սիմֆոնիայում։

Ունի ֆոնդային ձայնագրություններ ՀՀ ռադիոյում։

Համերգներով շրջագայել է Գերմանիայում, Ֆրանսիայում, Անգլիայում, Իսպանիայում, Ռուսաստանում, Մոլդովայում, ԱՄՆ-ում և այլուր։

Վալերի Հարությունովը մահացել է 2017 թվականի ապրիլի 22-ին Երևանում։

## Մրցանակներ և պարգևներ
* 1972 – Երիտասարդ կատարողների այսրկովկասյան մրցույթի 1-ին մրցանակ (Բաքու), 
* 2011 – ՀՀ մշակույթի նախարարության ոսկե մեդալ,
* 2011 – Հայաստանյայց առաքելական եկեղեցու «Սբ Սահակ-Սբ Սեսրոպ» շքանշան։

Կատեգորիա:Հայ օպերային երգիչներ
Կատեգորիա:Հայ մանկավարժներ
Կատեգորիա:Բասեր‎
Ալեքս Գոնսալես

**Ավգուստո Ալեխանդրո Խոսե Գոնսալես** (, ), առավել հայտնի է որպես **Ալեքս Գոնսալես**, իսպանացի դերասան։

## Կենսագրություն
Ծնվել է 1980 թվականի օգոստոսի 13-ին՝ Մադրիդ քաղաքում։ Սկզբում դերակատարում է ունեցել կարճամետրաժ ֆիլմերում և կատարել փոքրիկ դեր «Կենտրոնական հիվանդանոց» հեռուստասերիալում, նրա հեռուստատեսային կարիերան աճ է գրանցել «Պարեր աստղերի ներքո» ֆիլմում կատարած Ուֆոյի դերով։

## Ֆիլմագրություն
;Հեռուստատեսություն

;Կինո

## Ծանոթագրություններ

## Արտաքին հղումներ
* 

Կատեգորիա:Իսպանացի կինոդերասաններ
Կատեգորիա:Իսպանացի հեռուստատեսային դերասաններ
Կատեգորիա:21-րդ դարի դերասաններ
Կատեգորիա:Իսպանացի դերասաններ
Ատելուս համար (բանաստեղծություն)

**«Ատելուս համար․․․»**,  Հովհաննես Թումանյանի բանաստեղծություններից։

## Պատմություն
Հովհաննես Թումանյանը «Ատելուս համար․․․» բանաստեղծությունը գրել է 1893 թվականի ապրիլի 24-ին։ Եղիշե Չարենցի անվան գրականության և արվեստի թանգարանի Թումանյանի № 260 ֆոնդում պահվում է Օսան Գիրգիդյանի ալբոմը և դրա մեջ ինքնագիրը։ Ինքնագրի մեջ թվագրված է՝ «93. IV. 24»։

Բանաստեղծությունն առաջին անգամ տպագրվել է «Պրոլետար» օրաթերթի 1929 թվականի № 41-ի 2-րդ էջում, որից հետո՝ Հովհաննես Թումանյանի երկերի ժողովածուի առաջին հատորում՝ էջ 451։

Բանաստեղծությունը տպագրվում է ինքնագրից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Խեսուս Մոսկերա

**Խեսուս Մոսկերա Բեռնալ** (, , ), իսպանացի դերասան և նախկին ֆուտբոլիստ, որն առավել հայտնի է «Խաղալիք տղա» հեռուստասերիալում կատարած Հուգո Բելտրանի դերով։

## Ֆուտբոլիստի կարիերա
Ծնվել է Մալագայի հարավում գտնվող ծովափնյա Ֆուենխիրոլա քաղաքում, խաղացել է կենտրոնական պաշտպանի դիրքում և սկսել է կարիերա «Մալագա» ֆուտբոլային ակումբի կազմում, որտեղ խաղացել է մինչև 12 տարեկանը։ Եղել է Անդալուզյան ակումբի երիտասարդական ակադեմիայում, հետո 16 տարեկան հասակում տեղափոխվել է Իսպանիայի մյուս ծայրը և միացել է «Աթլետիկ Բիլբաոյին»։ 18 տարեկանում վերադարձել է Մալագա՝ ընդգրկվելով «Մալագա» ֆուտբոլային ակումբի պահեստային կազմում։ Մինչ դերասանական արվեստին անցնելը՝ վերջին անգամ ֆուտբոլիստի կարգավիճակով հանդես է եկել «Բետիս Բի» և «Անտեկուերա» ֆուտբոլային ակումբներում։

## Դերասանական կարիերա
Մալագայի մարզադահլիճում նրան նկատելուց հետո՝ լսումներ է անցել բեկումնային հեռուստասերիալում փոքրիկ դերի համար։ Պրոդյուսերները նրա մեջ նկատել են պոտենցիալ, ինչն էլ հանգեցրել է նրան, որ վերջինս «Խաղալիք տղա» հեռուստասերիալում մարմնավորել է ոչ թե էպիզոդիկ, այլ գլխավոր կերպարի։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի հեռուստատեսային դերասաններ
Կատեգորիա:Իսպանացի կինոդերասաններ
Կատեգորիա:21-րդ դարի դերասաններ
Կատեգորիա:Իսպանացի մոդելներ
Կատեգորիա:Մալագայի ֆուտբոլիստներ
XG

**XG** (**Xtraordinary Girls**), Հարավային Կորեայում գործող ճապոնական գըրլ բենդ։ Խումբը ստեղծվել է Xgalx-ի՝ Avex ընկերության դուստր լեյբլի կողմից և բաղկացած է յոթ անդամից՝ Յուրին, Չիսա, Հինատա, Յուրիա, Կոկոնա, Մայա և Հարվի։ Խումբը դեբյուտ է կատարել 2022 թվականի մարտի 18-ին՝ «Tippy Toes» թվային սինգլով։

## Անվանում
XG-ն հանդիսանում է Xtraordinary Girls () բառերի հապավումը։ Տերմինը օգտագործվում է որպես ոգեշնչող անուն, քանի-որ խումբը նպատակ ունի հզորացնել երիտասարդներին ամբողջ աշխարհում իրենց թարմ, նորարար երաժշտությամբ և կատարմամբ։

## Կարիերա
### 2022–ներկա։ Դեբյուտ

XG-ի պաշտոնական սոցիալական էջերը ստեղծվել են 2022 թվականի հունվարի 25-ին, ինչպես նաև ներկայացվել է «Xgalx – The Beginning» անվամբ կարճ հոլովակը, որում ցուցադրվում էին տարբեր աղջիկներ, ովքեր թրեյնինգներ էին անցնում Xgalx Project նախագծի համար։ Հոլովակում ներկայացվում է նաև «Street Woman Fighter» պարային շոուի մասնակից Չո Հյոջինի բեմադրած պարային ելույթը։ Հաջորդ շաբաթների ընթացքում խումբը կոնցեպտային թիզերներ է ներկայացրել, որոնք ներառում են Ռոբ Սթոունի «Chill Bill» երգի ռեփ քավերը՝ Յուրինի և Հարվիի կատարմամբ, ինչպես նաև Ջասթին Բիբերի «Peaches» երգի վոկալային քավերը՝ Յուրիայի և Չիսայի կատարմամբ։ Փետրվարի 2-ին XG-ն պարային սոլո հոլովակներ է ներկայացրել, որում յուրաքանչյուր անդամ տարբեր պարային ոճով ելույթ է ունենում։

Մարտի 18-ին XG-ն ներկայացրել է իր դեբյուտային՝ «Tippy Toes» անգլերեն սինգլը։ Հունիսի 29-ին խումբը ներկայացրել է իր երկրորդ՝ «Mascara» անգլերեն սինգլը, որին հաջորդել է նրանց առաջին հեռուստատեսային հայտնությունը՝ հարավկորեական Mnet հեռուստաալիքի «M Countdown» շոուում՝ կատարելով սինգլը։

Նոյեմբերի 17-ին XG-ն Galz Xypher անվամբ ռեփ նախագիծ է ներկայացրել։ XG-ի երկրպագուի ալիքում տեղադրված հոլովակը վիրուսային է դարձել ՏիկՏոկ հարթակում՝ հավաքելով ավելի քան 14 միլիոն դիտում։

2023 թվականի հունվարի 25-ին խումբը թողարկել է իր երրորդ՝ «Shooting Star» անգլերեն սինգլը, ինչպես նաև «Left Right» երգը։

## Անդամներ
* Չիսա ()
* Հինատա ()
* Յուրին () – լիդեր
* Հարվի ()
* Յուրիա ()
* Մայա ()
* Կոկոնա ()

## Սկավառակագրություն
### Սինգլներ

## Տեսագրություն
### Երաժշտական տեսահոլովակներ

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:Ճապոնական երաժշտական խմբեր
Կատեգորիա:Ճապոնական երաժշտություն
Կաձուո Տաոկա

, յակուձայի ամենահայտնի կնքահայրերից մեկը
։

Հայտնի է որպես հանցագործ աշխարհի «Կնքահայրերի կնքահայր» և «ճապոնական կնքահայր»՝ Տաոկան 1946-1981 թվականներին Յամագուծի-գումիի երրորդ կումիչոն էր՝ Ճապոնիայի խոշորագույն յակուձա կազմակերպությունում։

## Վաղ կյանք
Տաոկան որբ է եղել, մեծացել է որպես երիտասարդ փողոցային մարտիկ Կոբեում, Յամագուծի-գումիի ղեկավար՝ Նոբորու Յամագուծիի գլխավորությամբ։

Նա իր ողջ կյանքի համար ստացավ  «Կումա» («Արջ») մականունը՝ համաձայն իր վայրի բնավորության, ինչի պատճառով ճանկռել էր հակարակորդի աչքը։

## Կարիերա
Նա բանտարկվեց սպանության համար 1937-1943 թվականներին և ստանձնեց կումիչոյի դերը երեք տարի անց՝ 33 տարեկան հասակում։ Ընկերոջ առաջարկը Տաոկային ստիպեց հասկանալ, որ գաղտնի տնտեսական գործունեությունը փակուղի կտանի։ Եթե ձեռքերդ մտցնես դրա մեջ, փորձանքի մեջ կհայտնվես ու կհարցաքննվես ոստիկանության կողմից։ Բարձր արժեք, ցածր շահույթ։ Դրանից հետո Տաոկան լիարժեք նավահանգստային բեռնափոխադրումների բիզնես սկսեց։

Իր ղեկավարության ընթացքում Տաոկան ընդլայնեց Յամագուծի-գումին՝ այն դարձնելով Կոբեի նավահանգիստներում գտնվող գործադուլը խաթարող փոքր խմբավորումից մինչև աշխարհի ամենամեծ հանցավոր սինդիկատը, որի զարգացման գագաթնակետին ավելի քան 10,000 անդամ կար։ Հայտնի իր կասկածամտությամբ և զգուշավորությամբ մրցակից յակուձա կլանների նկատմամբ՝ նա 1963 թվականին հրաժարվեց միանալ Կանտո-կային՝ յակուձաների միջև համադաշնությանը։ 1972 թվականին՝ երկու ավազակախմբերի միջև լարվածությունից հետո, Տաոկան դաշինք  կնքեց Յամագուծի-գումիի և Ինագավա-կայի միջև՝ իր տանը տեղի ունեցած սակազուկիի արարողության ժամանակ։

Նրան հաջողվել է ողջ մնալ 1978 թվականի մահափորձից հետո, երբ Կիոտոյի գիշերային ակումբներից մեկում, ինչ-որ անորոշ պարային ցուցահանդեսի ժամանակ, Յամագուծի-գումի մրցակից հանցախմբի՝ Մացուդա-գումիի (松田組) անդամներից մեկը  կրակել է նրա պարանոցին։ Մի քանի շաբաթ անց հարձակվողին մահացած են գտել Կոբեի մոտ գտնվող անտառում։

## Մահ
Նա ղեկավարել է Յամագուծի-գումին մինչև իր մահը՝ 1981 թվականը, երբ մահը վրա է հասել սրտի կաթվածից։ Նրա կինը՝ Ֆումիկոն, կարճ ժամանակով զբաղեցրել է ավազակախմբի ղեկավարի դերը, մինչև 1984 թվականին ընտրվել է նոր կումիչո՝ Մասահիսա Տակենական։

## Անձնական կյանք
1983-1990 թվականներին նրա դուստրը՝ Յուկին (1964 թվական), ամուսնացած էր Կիտարոյի՝ հայտնի ճապոնացի նյու-էյջ (new-age) երաժշտի հետ։ Նրա որդին՝ Միցուրու Տաոկան (1943–2012 թվականներ) Ճապոնիայում  ֆիլմերի պրոդյուսեր էր և ամուսնացած էր դերասանուհի Էիկո Նակամուրայի հետ, մինչև վերջինս 1975 թվականին ինքնասպանություն գործեց իրենց տանը՝ գազից թունավորվելով։

## Ծանոթագրություններ

*

Կատեգորիա:Ճապոնացի հանցագործներ
Կատեգորիա:Յակուձա
Կատեգորիա:Սրտամկանի ինֆարկտից մահացածներ
Կատեգորիա:Վիքիպեդիա:ԲՊՀ հոդվածներ 2023
Black Element Software

**Black Element Software Co., LTD**, չեխական ընկերություն, որը զբաղվում է համակարգչային խաղերի մշակմամբ, տեղակայված է Պրահա քաղաքում։ Մինչև 2010 թվականը, ընկերությունը զբաղվել է համակարգչային խաղերի մշակամամբ, որից հետո ընկերությունը գնվել է Bohemia Interactive Studio ընկերության կողմից։

## Պատմություն
Black Element Software ընկերությունը հիմնադրվել է 2000 թվականին։ Ընկերության կողմից մշակված խաղերի առավել հայտնի են ՝ Testament և Testament II խաղերը։ Ընկերությունը իր առաջին խաղը թողարկել է 2004 թվականի հոկտեմբերի 1-ին  և այն կրում էր Shade: Wrath of Angels անվանումը։ 2004 թվականի հոկտեմբերի 1-ին ընկերությունը միավորվեց  Bohemia Interactive Studio և Altar Games ընկերությունների հետ։

2010 թվականի սեպտեմբերի 30-ին, Black Element Software-ը գնվեց Bohemia Interactive-ի կողմից։ Չհաշված ձեռք բերման փաստին, Bohemia Interactive-ը խոսք տվեց, որ Black Element Software աշխատելու է իրենից անկախ և շարունակելու է մշակել սեփական խաղերը։ Արդյունքում Black Element Software-ը դարձավ Bohemia Interactive Studio-ի օգնող ընկերություն։ 2014 թվականի տվյալներով, Black Element Software-ը ապահովում էր եռաչափ մոդլավորումը և այլ ծառայություններ մատուցում այլ խաղեր մշակող ընկերությունների։

## Ծանոթագրություններ

## Արտաքին հղումներ
* 

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Հավեսի

**Հավեսի** (իսկական անունը՝ Թադևոս Հովհաննիսյան, ), հայ աշուղ։

## Կենսագրություն
Ծնվել է 1831 թվականին Գյումրիում։  Ալեքսանդրապոլում աշակերտել է Մալուլին և Ղեյրաթին։ Աշուղական արվեստը կատարելագործել է Կ. Պոլսում, Իզմիրում։ Երկար ժամանակ ապրել է Էրզրումում, ապա վերադարձել է հայրենիք։ Գրել է շուրջ 200 հայերեն երգեր՝ ըստ բանասեր Ա. Մխիթարյանի, որն էլ դրանցից հավաքել է մի փունջ և Հավեսիի կենսագրականով հրատարակել «Սոխակ Հայաստանի» երգարանում (հ. 4)։

Հավեսիի մահվան թվականն անհայտ է։

## Գրականություն
* Շիրակի հայ աշուղները (ժող.), Երևան, 1986, էջ 30–33:

Կատեգորիա:Հայ աշուղներ
Կատեգորիա:Ստեղծագործական կեղծանուններ
Հայոց երգչախմբային ընկերություն

**Հայոց երգչախմբային ընկերություն**, հայկական կազմակերպություն, որը գործել է Թիֆլիսում 1917-1921 թվականներին։

## Պատմություն
Հայոց երգչախմբային ընկերությունը հիմադրվել է 1917 թվականին Թիֆլիսում՝ հայ կոմպոզիտոր Սպիրիդոն Մելիքյանի նախաձեռնությամբ։ Վերջինս էլ եղել է երգչախմբային ընկերության գեղարվեստական ղեկավարն ու դիրիժորը 1917-1921 թվականներին, իսկ 1921 թվականին գեղարվեստական ղեկավար ու դիրիժոր է դարձել Կարո Զաքարյանը։

Կոչվել է նաև «Երգեցիկ ընկերություն», ունեցել է հաստատված կանոնադրություն։ Նպատակը եղել է հասարակության մեջ բազմաձայն երաժշտություն տարածելը, երգիչների մասնագիտական ուսուցմանն աջակցելը։ Կազմակերպել է երգչախմբեր, որոնց երկացանկում ընդգրկվել են հայկական ժողովրդական, հոգևոր երգեր, հայ և ռուս կոմպոզիտորների խմբերգային գործեր։

Հայոց երգչախմբային ընկերությունը գործել է մինչև 1921 թվականը։

Կատեգորիա:Հայկական կազմակերպություններ
Սերգեյ Կոպտև

**Սերգեյ Վլադիմիրովիչ Կոպտև**  (),  ռուս երաժշտագետ, Հայաստանի արվեստի վաստակավոր գործիչ (1965)։

## Կենսագրություն
Սերգեյ Կոպտևը ծնվել է 1913 թվականի փետրվարի 18-ին Լոմժայում (Լեհաստան)։ 1940 թվականին ավարտել է Լենինգրադի կոնսերվատորիայի պատմատեսական բաժինը (Յ. Ն. Տյուլինի դասարան)։ 1940 թվականից դասավանդել է Երևանի պետական կոնսերվատորիայում (պրոֆեսոր՝ 1979 թվականից)։

Գիտական աշխատանքները վերաբերում են հիմ­նականում հայկական և ռուսական սիմֆոնիկ երաժշտության տեսությանը։

Հեղինակել է «Հայաստանի սիմֆոնիկ երաժշտությունը և գործիքային կոնցերտը» (1960, 1973, 1985), «Ալեքսանդր Հարությունյան» (1962), «Պոլիտոնայնության հարցերի շուրջ» (1967), «Հայաստանի սիմֆոնիկ երաժշտությունը 1955–65 թվականներին» (1974) և այլ աշխատությունները։

Սերգեյ Կոպտևը մահացել է 1992 թվականի ապրիլի 12-ին Երևանում։

Կատեգորիա:Ռուս երաժշտագետներ
Կատեգորիա:ՀՀ արվեստի վաստակավոր գործիչներ
Կոռնելիա Հոլոշի

**Կոռնելիա Հոլոշի** (հունգ.՝ Hollósy Kornélia, ), հունգարահայ երգչուհի (մեցցո սոպրանո)։

## Կենսագրություն
Կոռնելիա Հոլոշին ծնվել է 1827 թվականին Սամոշույվարում։ Կատարելագործվել է Իտալիայում, արժանացել կոմպոզիտոր Գ. Դոնիցետտիի դրվատանքին։ Եղել է Բուդապեշտի օպերային թատրոնի առաջատար մեներգչուհի (Մելինդա՝ Ֆ. Էրկելի «Բանկ բան», 1861) և նշանավոր կամերային երգչուհի։ Ժամանակի հունգարական ազգային օպերաների և թատրոնի կատարողական արվեստների գեղարվեստական մակարդակի բարձրացումը պայմանավորվել է նաև Հոլոշիի արվեստով։ Հյուրախաղերով հանդես է եկել Վիեննայում, Բուխարեստում, Վարշավայում, Փարիզում և այլուր։ Մերժել է ֆրանսիացի կոմպոզիտոր Ջ. Մեյերբերի՝ Փարիզի «Գրանդ օպերա»-ում երգելու հրավերը՝ մնալով Բուդապեշտի օպերային թատրոնում։ Նրան բարձր են գնահատել կոմպոզիտորներ Ֆ. Լիստը, Գ. Դոնիցետտին։ Հոլոշիին անվանել են «Հունգարիայի սոխակ»։ Բեմը թողել է 1865 թվականին։

Կոռնելիա Հոլոշին մահացել է 1890 թվականին։

## Ծանոթագրություններ

## Գրականություն
* Բրուտեան Ց., Հայ երաժշտական մշակոյթի աշխարհասփիւռ ընձիւղները, Ե., 1996:

Կատեգորիա:Հունգարացի օպերային երգչուհիներ
Կոմիտաս (հրատարակչություն)

«**Կոմիտաս**», երաժշտական հրատարակչություն։

## Պատմություն
Հիմնադրվել է 1996 թվականին Երևանում, հիմնադիր-տնօրեն և գլխավոր խմբագիր՝ Ռուզան Եսայան։ Դարձել է առաջին ոչ պետական մասնագիտացված երաժշտական հրատարակչությունը Հայաստանում։ Հրատարակում է հիմնականում հեղինակային գործեր, դասագրքեր, մեթոդական ձեռնարկներ, ժողովածուներ (մշակումների, փոխադրումների և այլն) և այլն։ Տպագրվել են Ռ. Եսայանի կազմած «Ա. Հարությունյան. Ինչ են պատմում լուսանկարները» (2014) ալբոմը, Վ. Սարգսյանի, Կոմիտասի, Ռ. Մելիքյանի երգերը, Ա. Սպենդիարյանի ստեղծագործությունների փոխադրումները՝ դաշնամուրի, Լ. Չաուշյանի Տրիոն՝ ջութակի, թավջութակի և դաշնամուրի համար» (2002), Ռ. Սարգսյանի «Քրոնիկոն» սիմֆոնիան (2005), Դ. Ղազարյանի «Մեներգերի ընտրանի»-ն (2009), Է. Ադամյանի «Դաշնամուրային զուգանվագները» (2010) և այլն։

Կատեգորիա:Հայկական հրատարակչություններ
Վաչե Հովեյան

**Վաչե Հովիկի Հովեյան** (), հայ ալտահար, արվեստագիտության թեկնածու (2007)։ Հայ կոմպոզիտոր Վարդ Մանուկյանի որդին։

## Կենսագրություն
Վաչե Հովեյանը ծնվել է 1982 թվականի մարտի 31-ին Երևանում։ Սովորել է Նյու Յորքի «Մաննես» բարձրագույն երաժշտական քոլեջում (1999–2001)։ 2002 թվականին ավարտել է Երևանի Կոմիտասի անվան պետական կոնսերվատորիան։ 2004 թվականին վերահիմնադրել է Ա. Խաչատրյանի անվան լարային քառյակը (նաև ալտահարը և գեղարվեստական ղեկավարը)։ 2006 թվականին սկսել է դասավանդել ԵՊԿ-ում (դոցենտ՝ 2007 թվականից)։ 2013-1915 թվականներին եղել է ՀՀ մշակույթի նախարարի խորհրդական, 2015-2018 թվականներին՝ Կամերային երաժշտության կենտրոնի տնօրեն։ Դասեր է առել Ք. Քաշքաշյանից, Ն. Մադոյանից, Պ. Ցուկերմանից, Մ. Թրիից և Յ. Բաշմետից։

## Արտաքին հղումներ
* Առավոտ լուսո․ հարցազրույց (Վաչե Հովեյան, Արուսյակ Դավթյան)
* Վաչե Հովեյանը՝ արրվեստի թասիբով տղամարդկանց, գեղեցիկ կանանց ու հայհոյելու մասին

Կատեգորիա:Հայ ալտահարներ
Կատեգորիա:Արվեստագիտության թեկնածուներ
Կատեգորիա:Հայ երաժիշտներ
Անդրեյ Կոտլյարևսկի

**Անդրեյ Անտոնովիչ Կոտլյարևսկի** (), ռուս ջութակահար, ալտահար, մանկավարժ։ Հայկական ԽՍՀ վաստակավոր արտիստ (1939)։

## Կենսագրություն
Անդրեյ Կոտլյարևսկին ծնվել է 1880 թվականի հոկտեմբերի 11-ին Խարկովում (Ուկրաինա)։ Ավարտել է Խարկովի երաժշտական ուսումնարանը (1890-ական թվականներ)։ 1890-1922 թվականներին նվագել է Ռուսաստանի, Ուկրաինայի, Ֆինլանդիայի սիմֆոնիկ նվագախմբերում։

1922-1923 թվականներին դասավանդել է Թիֆլիսի 2-րդ կոնսերվատորիայում, 1923-1938 թվականներին՝ Երևանի պետական կոնսերվատորիայում (վարել է ջութակի, ալտի, կամերային անսամբլի դասարանները, վերջին երկուսի հիմնադիրը, դոցենտ՝ 1934 թվականից)։ 1924-1925 թվականներին եղել է Երևանի պետական կոնսերվատորիայի, 1933-1946 թվականներին՝ Երևանի օպերայի և բալետի թատրոնի նվագախմբերի ալտերի խմբի կոնցերտմայստեր, 1924-1931 թվականներին՝ կոնսերվատորիայի քառյակի ալտահար։

Ստեղծել է ուսանողական քառյակներ. երկացանկում՝ Յ. Հայդնի, Ֆ. Շուբերտի, Ա. Պ. Բորոդինի, Վ. Ա. Մոցարտի և ուրիշների կվարտետներից։ Սաներից են Ս. Խաչատրյանը, Է. Ղազարյանը, Գ. Ադամյանը, Հ. Վարդանյանը, Ս. Զաքարյանը, Հ. Թալալանը, Ռ. Ստեփանյանը, Հ. Բոգդանյանը և ուրիշներ։

Անդրեյ Կոտլյարևսկին ահացել է 1954 թվականին Յալթայում։

## Գրականություն
* Будагян А., Андрей Антонович Котляревский, Е., 1984.

Կատեգորիա:Ռուս ջութակահարներ
Կատեգորիա:Ռուս մանկավարժներ
Կատեգորիա:Ուկրաինացի մանկավարժներ
Կոմիտաս (երգչախումբ, Նոր Ջուղա)

«**Կոմիտաս**», Նոր Ջուղայի Սբ. Ամենափրկիչ վանքի քառաձայն երգչախումբ, հիմնադրվել է 1975 թվականին (Կոմիտասի անունով կոչվել է 1990 թվականին): Խմբավարներ՝ Մովսես Փանոսյան, Պարթև Շահվալադյան, Վրեժ Մելիքյան, Ռադիկ Մելիքյան, Համիկ Ալեքսանդրյան, Արմեն Ամիրխանյան (2008 թվականից)։

Մասնակցել է Նոր Ջուղայի հայոց եկեղեցիներում տեղի ունեցող արարողություններին, պարբերաբար հանդես է գալիս նաև համերգներով. երգացանկում նդգրկված են հայկական ժողովրդական, գուսանական, հոգևոր, դասական և ժամանակակից երգեր։

2008 թվականին «Կոմիտաս» երգչախումբը Երևանում մասնակցել է Հայաստանի երգչախմբային ընկերության 50-ամյակի տոնակատարությանը, 2010 թվականին՝ Գերմանիայի Ֆրայբուրգ քաղաքի միջազգային երաժշտական փառատոնին։

## Ծանոթագրություններ

Կատեգորիա:Հայկական երգչախմբեր
Կոմիտաս (երաժշտական ընկերություն)

«**Կոմիտաս**», երաժշտական ընկերություն Թիֆլիսում։

## Պատմություն
«Կոմիտաս» երաժշտական ընկերությունը հիմ­նադրվել է 1919 թվականին՝ Ֆոմա Հարթմանի նախաձեռնությամբ։ Նպաստել է Կոմիտասի ստեղծագործությունների տարածմանը Այսրկովկասի հայաբնակ վայրերում, կազմակերպել է համերգներ, դասախոսություններ, հուշ-երեկոներ, միջոցներ հանգանակել Փարիզում բուժվող Կոմիտասին օգնելու համար։

«Կոմիտասի» գործունեությանը մասնակցել են Թիֆլիսում ստեղծագործող հայ երաժիշտներ Ռ. Մելիքյանը, Հ. Հովհաննիսյանը, Ա. Այվազյանը, Ա. Բաբալյանը, Մ. Բարաթովան, Մ. Տիգրանովա-Տեր-Մարտիրոսյանը և ուրիշներ, հաճախ՝ նաև բանաստեղծներ Հ. Թումանյանը, Ս. Գորոդեցկին։

«Կոմիտաս» երաժշտական ընկերությունը գործել է մինչև 1922 թվականը։

Կատեգորիա:Հայկական ընկերություններ
Մարգարիտ Հովսեփյան

**Մարգարիտ Իվանի Հովսեփյան** (), հայ երգչուհի (քնարակոլորատուրային սոպրանո), Երևանի պետական համալսարանի պրոֆեսոր։

## Կենսագրություն
Մարգարիտ Հովսեփյանը ծնվել է 1955 թվականի հուլիսի 24-ին Կրասնոդարում։ Ավարտել է Կրասնոդարի Ն. Ա. Ռիմսկի-Կորսակովի անվան երաժշտական ուսումնարանի դաշնամուրի (դասատու՝ Մ. Ռիբիցկայա), մեներգեցողության (1974, դասատու՝ Մ. Կոստանյան-Սահաթչյան), Դոնի Ռոստովի կոնսերվատորիայի մեներգեցողության (1980, Ա. Բելյաևայի դասարան) բաժինները, Երևանի պետական կոնսերվատորիայի ասպիրանտուրան (1993, ղեկ.՝ Ա. Սարաջևա)։

1977 թվականից եղել է Դոնի Ռոստովի, Կրասնոդարի ֆիլհարմոնիաների մեներգչուհի։ 1985 թվականին դարձել է Հայաստանի պետական երգչախմբի, ապա՝ Երևանի օպերայի և բալետի թատրոն մեներգչուհի. դերերգերից են՝ Ջիլդա (Ջ. Վերդիի «Ռիգոլետտո»), Շամախանի թագուհի (Ն. Ա. Ռիմսկի-Կորսակովի «Ոսկե աքաղաղ»), Ռոզինա (Ջ. Ռոսսինիի «Սևիլյան սափրիչ»), Ֆրասկիտա (Ժ. Բիզեի «Կարմեն») և այլն։

Հանդես է եկել մենահամերգներով. երգացանկում՝ Ա. Հարությունյանի, Լ. Չաուշյանի, Կ. Զաքարյանի, Վ. Բաբայանի, Է. Միրզոյանի, Գ. Չթչյանի, Մ. Պ. Մուսորգսկու, Ս. Մ. Սլոնիմսկու և ուրիշների երգաշարեր։

Ֆ. Պուլենկի «Մարդկային ձայն» և Ս. Ազնավուրյանի «Հույս» (նվիրված է Հովսեփյանին) մոնոօպերաների առաջին կատարողն է Հայաստանում։ Համերգներով շրջագայել է Ս. Պետերբուրգում, Մոսկվայում, Կրասնոդարում և այլուր։

## Մրցանակներ
* 2012 – Միջազգային Muzika klassica մրցանակաբաշխության Մեծ մրցանակ (Մոսկվա-Ռազա)։

## Երկեր
* Հետք ամբողջ կյանքում, Երևան, 2005։ 
*Խոսքի նշանակությունը երաժշտագեղարվեստական կերպարի ստեղծման մեջ (ուսում­նամեթոդական աշխատանքների ժողովածու, № 5), Երևան, 2008։

Կատեգորիա:Հայ օպերային երգչուհիներ
Կատեգորիա:Հայ սոպրանոներ
Սարգիս Հովհաննիսյան (երաժշտագետ)

**Սարգիս Էմիլի Հովհաննիսյան** (), հայ երաժշտագետ, տրոմբոնահար, կոմպոզիտոր, արվեստագիտության թեկնածու (2012)։

## Կենսագրություն
Սարգիս Հովհաննիսյանը ծնվել է 1958 թվականի օգոստոսի 29-ին Երևանում։ Սովորել է Երևանի Պ. Ի. Չայկովսկու անվան երաժշտական դպրոցի դաշնամուրի (Է. Ապրեսովայի, Ա. Զաքարյանի և Գ. Ժամկոչյան-Նաղդյանի դասարաններ) և տեսության (1976, Ս. Քյոսայանի դասարան) բաժիններում։ 1981 թվականին ավարտել է Երևանի պետական կոնսերվատորիայի երաժշտագիտության բաժինը (Ռ. Աթայանի դասարան), 1988 թվականին՝ ՀՀ ԳԱԱ արվեստի ինստիտուտի ասպիրանտուրան։ Սովորելու տարիներին կոմպոզիցիայի դասեր է առել Է. Միրզոյանից։

1981-1983 թվականներին ծառայել է Թբիլիսիի Առաջին գնդի նվագախմբում, որպես ավագ երաժիշտ-տուբահար։

1983-1994 թվականներին եղել է Երևանի Ա. Սպենդիարյանի տուն-թանգարանի գիտաշխատող-էքսկուրսավար, 1994-2004 թվականներին՝ ՀՀ ԶՈՒ ԳՇ Հատուկ զինվորական նվագախմբի տրոմբոնահար, ավագ երաժիշտ-հրահանգիչ։ 2003 թվականին սկսել է դասավանդել Երևանի պետական կոնսերվատորիայում, 2005 թվականից՝ նաև Երևանի № 13 հատուկ երաժշտական գիշերօթիկ դպրոցում (տրոմբոն)։ 2012 թվին պաշտպանել է թեկնածուական դիսերտացիան՝ "Հայկական երաժշտական փողային նվագարան՝ դուդուկ" թեմայով։

Գրել է «Երիտասարդական վալս» (1979), «Գարունն Արցախի» (վալս, 1995), «Գրանդ մարշ-Դեֆիլե» (քայլերգ, 1997), «Շքերթային շեփոր» (1999), «Սպորտային քայլերգ» (2003), «Նվագախմբային սյուիտ» (2008), «Անդանտե և ծաղիկների պար» (2000–16), «Մեհրաբի գնդի քայլերգը» (2015), «Հինգ պատկեր» (նկարիչ Է. Մունկի մոտիվներով, 2010)՝ ֆլեյտայի, հոբոյի, ֆագոտի, «Դարերի խորքից» (2012)՝ փող. անսամբլի, «Պաստորալ» (2012)՝ գալարափողի, 3 տրոմբոնի և տուբայի, «Հին պատեֆոն» (1981) վալս-բոստոն՝ սաքսոֆոնի և դաշնամուրի, «Meditation» (2013)՝ սաքսոֆոնի (կամ վիբրաֆոնի) և դաշնամուրի համար, «Նոկտյուռն» (1987), «Նվիրում և օրորոցային» (1987), «Ռոմանս» (1983), «Ձոն հայրենիքին» (խոսք.՝ Հ-ի), «Ave Maria» (2011)՝ երգչախմբի և ընդլայնված սիմֆոնիկ նվագախմբի, Սուրբ Ծննդյան վոկալիզ (2012)՝ երգչախմբի համար, Հ. Բեկնազարյանի «Խասփուշ» ֆիլմի համար երաժշտություն (2021), երգեր, փողային նվագախմբի համար մշակել է հայ և օտարազգի կոմպոզիտորների գործերից, ութ սիմֆոնիա՝ընդհանուր քանակով գրել է 100-ից ավելի ստեղծագործություն։

## Արտաքին հղումներ
* Саргис Оганесян Youtube կայքում

Կատեգորիա:Հայ երաժշտագետներ
Կատեգորիա:Հայ տրոմբոնահարներ
Կատեգորիա:Հայ կոմպոզիտորներ
Կատեգորիա:Արվեստագիտության թեկնածուներ
Շողեր Հովհաննիսյան

**Շողեր Հովիկի Հովհաննիսյան** (), հայ դաշնակահարուհի։

## Կենսագրություն
Շողեր Հովհաննիսյանը ծնվել է 1991 թվականի փետրվարի 16-ին Երևանում։  Առաջին մենահամերգը տվել է 8 տարեկանում, 15 տարեկանում ելույթ է ունեցել Հայաստանի ֆիլհարմոնիկ նվագախմբի հետ։ 2012 թվականին ավարտել է Երևանի պետական կոնսերվատորիան (Ի. Յավրյանի դասարան), 2014 թվականին՝ մագիստրատուրան, իսկ 2016 թվականին՝ վարպետության բարձրագույն դասընթացները (ղեկ.՝ Ա. Բաբախանյան)։ Մասնակցել է Ս. Նավասարդյանի, Զ. Շպայդելի, Վ. Մամիկոնյանի, Վ. Դելահանթի, Բ. Բերեզովսկու, Յ. Բաշմետի վարպետության դասընթացներին։ Ընդունվել է Գերմանիայի Հանովեր քաղաքի մենակատար դաշնակահարների միջազգային «Neue Sterne» ակադեմիան (Ա. Մամրիևի դասարան)։

Շողեր Հովնհաննիսյանը արժանացել է ՀՀ նախագահի մրցանակի (2014),  դարձել միջազգային (ՀՀ, Ուկրաինա, Ֆրանսիա) և հանրապետական մրցույթների դափնեկիր։

Կատեգորիա:Հայ դաշնակահարուհիներ
Ալեքսանդր Մնդոյանց

**Ալեքսանդր Աշոտի  Մնդոյանց** (), հայ դաշնակահար, մանկավարժ։ Ռուսաստանի Դաշնության վաստակավոր արտիստ (1991) պրոֆեսոր (2004)։

## Կենսագրություն
Ալեքսանդր Մնդոյանցը ծնվել է 1949 թվականի օգոստոսի 17-ին Երևանում։ 1960 թվականին ընդունվել է Երևանի Պ. Ի. Չայկովսկու անվան երաժշտական դպրոց, ապա տեղափոխվել է Մոսկվայի պետական կոնսերվատորիային կից Կենտրոնական երաժշտական դպրոց (դասատու՝ Ե. Պ. Խովեն), որն ավարտել է 1968 թվականին։ 1973 թվականին ավարտել է Մոսկվայի պետական կոնսերվատորիան (Բ. Մ. Դավիդովիչի դասարան)։ 1973-1976 թվականներին եղել է Մոսկվայի պետական համալսարանի կոնցերտմայստեր, այնուհետև փորձաշրջան է անցել Մոսկվայի Գնեսինների անվան երաժշտամանկավարժական ինստիտուտում (1976, ղեկավար՝ Ա. Լ. Յոխելես)։

Մնդոյանցի կատարումերը (մեծակտավ դաշնամուրային գործերից մինչև մանրանվագներ) առանձնանում են մեկնաբանության խորությամբ և լրջությամբ։ Որպես մենակատար, նաև նվագախմբերի հետ հյուրախաղերով շրջագայել է արտերկրում։ Համագործակցել է դիրիժորներ Վ. Ա. Գերգիևի, Դ. Ի. Կախիձեի, Ֆ. Շ. Մանսուրովի, Վ. Ժորդանիայի, Ա. Ի. Ռուդինի և ուրիշների, Պ. Ի. Չայկովսկու անվան քառյակի, «Մոսկվայի վիրտուոզներ» անսամբլի հետ։ Երկացանկում ընդգրկվել են Մ. Պ. Մուսորգսկու, Ս. Ս. Պրոկոֆևի, Ս. Վ. Ռախմանինովի, Ա. Ն. Սկրյաբինի, Պ. Ի. Չայկովսկու, Դ. Դ. Շոստակովիչի, Ա. Խաչատրյանի, Ա. Գ. Շնիտկեի և ուրիշների երկերից։

1991 թվականին սկսել է դասավանդել Մոսկվայի պետական կոնսերվատորիայում։

1977 թվականին դարձել է Վ. Կլայբեռնի անվան դաշնակահարների միջազգային մրցույթի դափնեկիր (ԱՄՆ)։

Կատեգորիա:Հայ դաշնակահարներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Հայ մանկավարժներ
Կատեգորիա:Հայ պրոֆեսորներ
Կատեգորիա:Հայ երաժիշտներ
Միխայիլ Կարակաշ

**Միխայիլ Նիկոլայի Կարակաշ** (), ռուս օպերային երգիչ (բարիտոն), ռեժիսոր, մանկավարժ։

## Կենսագրություն
Միխայիլ Կարակաշը ծնվել է 1887 թվականին Կարակաշ դաստակերտում  (Սիմֆերոպոլի մոտակայքում, Ղրիմ)։  Ավարտել է Ս. Պետերբուրգի համալսարանի պատմաբանասիրության բաժինը, ապա՝ կոնսերվատորիան։

1911-1921 թվականներին երգել է Ս. Պետերբուրգի Մարիինյան թատրոնում. դերերգերից են՝ Եվգենի Օնեգին (Պ. Ի. Չայկովսկու «Եվգենի Օնեգին»), Ֆիգարո (Ջ. Ռոսսինիի «Սևիլյան սափրիչ»), Էսկամիլիո (Ժ. Բիզեի «Կարմեն»), Դև (Ա. Գ. Ռուբինշտեյնի «Դև»), Մերկուցիո (Շ. Գունոյի «Ռոմեո և Ջուլիետ»), Իշխան Իգոր (Ա. Պ. Բորոդինի «Իշխան Իգոր»)։ Հաճախ հանդես է եկել Ֆ. Շալյապինի խաղընկերությամբ։ Շրջագայել է նաև համերգներով. երկացանկում՝ Ս. Վ. Ռախմանինովի, Ի. Ֆ. Ստրավինսկու, Ա. Տ. Գրեչանինովի և ուրիշների ստեղծագործություններից։

1919 թվականին Ալեքսանդր Սպենդիարյանը նրան նվիրել է «Հայաստան» ռոմանսը։

1921 թվականին տեղափոխվել է Իտալիա, ապա՝ Փարիզ։ «Շանզ էլիզե» թատրոնում բեմադրել է Ա. Պ. Բորոդինի «Իշխան Իգոր», Ա. Ս. Դարգոմիժսկու «Ջրահարսը» օպերաները։ Եղել է Բելգրադի օպերային թատրոնի գլխավոր ռեժիսոր, ապա ապրել է Ռումինիայում։

Միխայիլ Կարակաշը մահացել է 1937 թվականին Բուխարեստում։

## Ծանոթագրություններ

## Գրականություն
* *Левик С. Ю.* Четверть века в опере. — М.: Искусство, 1970. — С. 378. — 23 000 экз.
* Летопись жизни и творчества Ф. И. Шаляпина / Сост. Ю. Котляров, В. Гармаш. — Кн. 2. — Л., 1985.
* *П. Н*. Каракаш Михаил Николаевич // Русское Зарубежье. Золотая книга эмиграции. Первая треть XX века : Энциклопедический биографический словарь. — М.: РОССПЭН, 1997. — С. 278—280.
* Каракаш Михаил Николаевич // Отечественные певцы. 1750—1917: Словарь / Пружанский А. М. — Изд. 2-е испр. и доп. — М., 2008.

## Արտաքին հղումներ
* 

Կատեգորիա:Բարիտոններ
Կատեգորիա:Ռուս մանկավարժներ
Կատեգորիա:Ռուս ռեժիսորներ
Կատեգորիա:Ռուս օպերային երգիչներ
Արեգ Պանյան

**Արեգ Հրանտի Պանյան** (), հայ կոմպոզիտոր, Հայաստանի կոմպոզիտորների միության անդամ (2013)։

## Կենսագրություն
Արեգ Պանյանը ծնվել է 1981 թվականի մարտի 12-ին Երևանում։ 1995 թվականին ավարտել է Երևանի Սայաթ-Նովայի անվան երաժշտական դպրոցի դաշնամուրի բաժինը, 2004 թվականին՝ Երևանի պետական կոնսերվատորիայի կոմպոզիցիայի բաժինը (Վ. Ա. Աճեմյանի դասարան)։

2004-2007 թվականներին աշխատել է «Արևիկ» երաժշտական խմբագրությունում, 2007-2010 թվականներին եղել է «Nikita Mobile» ընկերության, 2010-2012 թվականներին՝ «Ֆորտե» գիտամշակութային կենտրոնի գլխավոր հնչյունային ռեժիսոր։ 2011 թվականից որպես գործիքավորող համագործակցել է երաժշտական խմբերի հետ։

2013 թվականին հիմնադրել և ղեկավարում է «Aegeon Music» երաժշտական խումբը, 2017 թվականին՝ «Արմկո» ռադիոկայանը, որով հեռարձակվում է հիմնականում դասական երաժշտություն։

Հեղինակել է սիմֆոնիա (2006)՝ երգեհոնի, դաշնամուրի և սիմֆոնիկ նվագախմբի, դաշնամուրային պոեմ (1995)՝ դաշնամուրի և փոքր սիմֆոնիկ, «Flight Over Mountains» ստեղծագործությունը (2008)՝ դուդուկի, զուռնայի և էլեկտրասիմֆոնիկ նվագախմբերի, ռապսոդիա (1999)՝ 2 դաշնամուրի և ջութակի, սեքստետ (2000, ըստ Վ. Տերյանի)՝ ձայնի, հոբոյի, վիբրաֆոնի, ջութակի, կոնտրաբասի և բոնգերի համար, փողային կվինտետ (1999), 2 լարային կվարտետ (երկուսն էլ՝ 2003), «Սիմֆոնիկ պար» (2004), կոնցերտներ (3 դաշնամուրային (2000, 2001, 2004), ջութակի, լիտավրների և լարային նվագախմբի համար (2007), դաշնամուրային էքսպրոմտ (2008), պիեսներ («Պար», 2004, ևն), ռոմանսներ, «Անուրջներ» (2003) նոկտյուռնը, ջութակի սկերցո (2003), կինոերաժշտություն, նաև ռոք, փոփ և այլ գործեր։ Նրա «Casiopeans Aveona» սիմֆոնիան առանձնանում է իր ներառած գործիքների բազմազանությամբ։

## Մրցանակներ
* 2006 – «Նարեկացի» երիտասարդ ստեղծագործողների մրցույթի 1-ին մրցանակ (Երևան), 
* 2006 – Երիտասարդ կոմպոզիտորների կամերային երաժշտության 1-ին փառատոնի դիպլոմ (Երևան)։

## Ծանոթագրություններ

Կատեգորիա:Հայ կոմպոզիտորներ
Կատեգորիա:Հայաստանի կոմպոզիտորների և երաժշտագետների միության անդամներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Մովսես Պողոսյան

**Մովսես Պողոսյան** (), հայ ջութակահար։ Ջութակահարուհի Վարդի Մանուելյանի ամուսինը։

## Կենսագրություն
Մովսես Պողոսյանը ծնվել է 1967 թվականի օգոստոսի 16-ին Երևանում։ Սովորել է Երևանի պետական կոնսերվատորիայում (Լ. Զորյանի, Վ. Մոկացյանի դասարաններ) և Մոսկվայի պետական կոնսերվատորիայում (Վ. Ա. Կլիմովի, Լ. Կրասների դասարաններ)։

1985 թվականին ԽՍՀՄ ջութակահարների ազգային և 1986 թվականին Մոսկվայի Պ. Ի. Չայկովսկու անվան միջազգային մրցանակաբաշխություններում հաղթելուց հետո հանդես է եկել Մոսկվայի, ապա՝ Բրանդենբուրգի սիմֆոնիկ նվագախմբերում, ԱՄՆ տեղափոխվելուց հետո՝ «Boston Pops»-ի հետ (Պ. Ի. Չայկովսկու կոնցերտ)։ Համերգներով շրջագայել է Գերմանիայում, Կիպրոսում, Հայաստանում և այլուր, համագործակցել մի շարք ճանաչված կոմպոզիտորների և կատարողների հետ։

Հրավիրվել է Լոս Անջելեսի կամերային նվագախմբի 2016-2017 թվականների համերգաշրջանի բացմանը (Տ. Մանսուրյանի ջութակի 2-րդ կոնցերտ)։

«Դիլիջան» (ԱՄՆ) կամերային երաժշտության համերգաշարի գեղարվեստական ղեկավարն է, Կալիֆոռնիայի համալսարանի «Herb Albert» երաժշտական դպրոցի պրոֆեսոր։

Մովսես Պողոսյանը նոր երաժշտության առաջատարներից է։ Թողարկել է խտասալիկներ։

Կնոջ՝ Վարդի Մանուելյանի հետ բազմիցս այցելել է Հայաստան, հանդես եկել (և՛ առանձին, և՛ միասին) Լորիս Ճգնավորյանի և Էդուարդ Թոփչյանի ղեկավարությամբ։

## Ծանոթագրություններ

## Արտաքին հղումներ
* Մովսես Պողոսյան․ Երաժշտությունը, եթե միամիտ և ազնիվ չէ, կորցնում է իր ուժը

Կատեգորիա:Հայ ջութակահարներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Լացերգեր

[մինի|[Վիկտոր Վասնեցով, «Հոգեհաց իշխան Օլեգի գերեզմանի մոտ» (1899), Պուշկինի «Երգ Իշխան Օլեգի մասին» ստեղծագործության հիման վրա]]
**Լացերգեր**, *լալիք*, գեղջկական երգի տեսակ, առաջացել է ողբերի և կոծերի հիման վրա։ Եթե սգո երգերը (ողբերգեր) կատարվում են հանգուցյալին հրաժեշտ տալու պահին և դիտարկվում թաղման ծեսի շրջանակում, ապա լացերգերը առնչվում են հարս տանելու, զինվոր գնալու, դժբախտ սիրո, պատմական իրադարձությունների, նաև կենցաղային խնդիրներ շոշափող թեմաների հետ։

Ունեն ազատ կառուցվածք (իմպրովիզացիա)։ Ի տարբերություն սգո երգերի՝ համեմատաբար փոքրածավալ հնչյունաշարի լացերգերն առավել երգային են, ունեն մեղեդու զարգացման հանդարտ ընթացք, հիմնականում ծավալվում են կվինտային հիմքով էոլական մինորում։ 

Կատեգորիա:Երաժշտագիտություն
Կատեգորիա:Ժողովրդական բանահյուսություն
Ցանցային Պետություն

**Ցանցային Պետություն**, համաշխարհային հայությանը միավորող համահայկական շարժում է, որի նպատակը համաշխարհային հայության մտավոր և նյութական ռեսուրսի համախմբման միջոցով ազատ, միացյալ, ինքնիշխան ու բարեկեցիկ Հայաստանի կառուցումն է, ինչպես նաև աշխարհի ցանկացած անկյունում համաշխարհային հայության անվտանգության ու իրավունքների պաշտպանության ապահովումը։ 2022թ․-ի մարտի 4-ին Ցանցային Պետություն շարժման շրջանակներում ստեղծվեց Ցանցային Պետություն համահայկական հիմնադրամը։

## Ստեղծման պատմություն
2020 թվականը լի էր աղետալի իրադարձություններով Հայաստանի և հայկական սփյուռքի համար. հայերը կորցրին իրենց հայրենիքի 1/4 -ը՝ դե ֆակտո կորցնելով Արցախը և թողնելով հազարավոր զոհեր և վիրավորներ, ռազմագերիներ, տեղահանվածներ և փախստականներ։ Ի պատասխան դրան՝ միջզգայնագետ և ցեղասպանագետ Վահրամ Այվազյանը, ով նաև I-Fourth ստարտափի հիմնադիր է և ԱՄՆ նախկին փոխնախագահ, Խաղաղության Նոբելյան մրցանակի դափնեկիր Ալ Գորի թիմակից՝ որպես շրջակա միջավայրի հարցերով առաջնորդ (Climate Reality Leader), հիմնեց Ցանցային Պետությունը։

## Առաքելություն
Ցանցային Պետությունը ապահովում է հանրային արժեհամակարգի վերակերտումը և պետական ու ազգային շահերին միտված պահանջատեր համահայկական ռազմաքաղաքական ընտրանու ձևավորումը։ Միաժամանակ Ցանցային Պետությունը իր քաղաքացիների, կառույցների և մեխանիզմների միջոցով իրագործում է Հայկական պետականության և Հայկական քաղաքակրթության պաշտպանությունն ու զարգացումը։

## Խնդիրներ
* Համաշխարհային հայության մտավոր եւ նյութական ռեսուրսների համախմբումը,
* Հայկական պետականության ինքնիշխանությունն ու շարունակական զարգացումն ապահովող համակարգերի ու մեխանիզմների ձեւավորումը,
* Հայկական պետականության եւ համաշխարհային հայության առջեւ ծառացած անվտանգային մարտահրավերների հաղթահարումը,
* Հայկական քաղաքակրթության պաշտպանությունն ու զարգացումը։

## Նախագծեր
Դեպարտամենտենրի շրջանակում իրականացվում են տարբեր նախագծեր և նախաձեռնություններ։
### Ցեղասպանության ժխտման քրեականացման արշավ
2021 թվականի ապրիլին, Ցանցային Պետությունը մեկնարկեց Հայոց ցեղասպանությունը ճանաչելու և դրա ժխտումը քրեականացնելու արշավը։
12 կետից բաղկացած հոդվածը թարգմանվեց 12 լեզուներով և ուղարկվեց 111 երկրների՝ 
* իշխանության ղեկավարների, կառավարությունների, 
* ԱԳՆ-երի,
* Հայաստանում հավատարմագրված դեսպանությունների, 
* տասնյակ միջազգային կազմակերպությունների, ինչպիսիք են՝ ՄԱԿ-ը, ԵՄ-ն,
**Փաստաթուղթն** ուղարկվել է նաև հարյուրավոր միջազգային լրատվամիջոցների, ազդեցիկ անձանց։ Տպագրվել է մի շարք հայկական և միջազգային լրատվամիջոցներում՝ այդ թվում նաև թուքական բազմամիլոն լսարան ունեցող T24 հեռուստատեսությունը։

## Ծանոթագրություններ
Երևան (մշակութային միություն)

«**Երևան**», հայկական մշակութային միություն Բուլղարիայում։

## Պատմություն
«Երևանի» մշակութային միությունը հիմնադրվել է 1944 թվականին՝ բուլղարահայ հակաֆաշիստների և առաջադեմ ուժերի նախաձեռնությամբ (կենտրոնական վարչության նախագահ՝ Գ. Գաբրիելով, քարտուղար՝ Մ. Խաչիկյան)։ Մասնաճյուղեր ունի Բուլղարիայի հայկական համայնքներում։

Միության երաժշտական խմբերը (երգի, պարի, թատերական և այլն) տարածել են ազգային մշակույթը։ Աչքի են ընկել Կոլարովգրադի երգի-պարի անսամբլը, Ռուսչուկի «Կոմիտաս», Պլովդիվի «Արամ Խաչատրյան», «Երևան» և այլ երգչախմբեր, որոնք մասնակցել են մրցույթների, արժանացել պարգևների։

Միությունը հրատարակում է «Երևան» հասարական, քաղաքական և մշակութային թերթը։

Կատեգորիա:Բուլղարահայ մշակութային կազմակերպություններ‎
Կատեգորիա:Հայերը Սոֆիայում
Կամո Հովհաննիսյան (ջութակահար)

**Կամո Գեդեոնի Հովհաննիսյան** (), ջութակահար։ ՀՀ մշակույթի վաստակավոր գործիչ (2004)։

## Կենսագրություն
Կամո Հովհաննիսյանը ծնվել է 1945 թվականի սեպտեմբերի 23-ին Երևանում։ 1966 թվականին ավարտել է Երևանի Ռ. Մելիքյանի անվան երաժշտական ուսումնարանը, 1972 թվականին՝ Երևանի պետական կոնսերվատորիա։

1966-1967 թվականներին դասավանդել է Դիլիջանի երաժշտական դպրոցում (ջութակի դասարան), 1977-1982 թվականներին՝ Երևանի № 10 դպրոցի, 1982-1999 թվականներին՝ Ա. Գաբրիելյանի անվան երաժշտական դպրոցների տնօրեն և ջութակի դասատու։ 1999-2014 թվականներին եղել է Երևանի օպերայի և բալետի թատրոնի տնօրեն, 2014-2018 թվականին՝ ՀՀ մշակույթի նախարարի խորհրդական։

Մասնակցել է միջազգային հյուրախաղերի, համապետական միջոցառումների, ընդգրկվել պետական հանձնաժողովների կազմում։

Հովհաննիսյանի ղեկավարությամբ ընդլայնվել է Երևանի օպերայի և բալետի թատրոնի խաղացանկը, բեմադրություններով հանդես են եկել հանրահայտ ռեժիսորներ և բալետմայստերներ (Յ. Գրիգորովիչ և ուրիշներ), ստեղծվել են Ա. Տիգրանյանի «Անուշ», «Դավիթ Բեկ», Տ. Չուխաջյանի «Արշակ Երկրորդ», Ա. Հարությունյանի «Սայաթ-Նովա», Ա. Խաչատրյանի «Գայանե», Ջ. Վերդիի «Աիդա», «Տրավիատա», «Տրուբադուր», Վ. Բելինիի «Նորմա», Լ. Մինկուսի «Դոն Կիխոտ», Ս. Ս. Պրոկոֆևի «Ռոմեո և Ջուլիետ», Ս. Վ. Ռախմանինովի «Ալեկո» և այլ օպերաների, նաև բալետների բեմադրություններ։

## Մրցանակներ և պարգևներ
* ՀՀ մշակույթի նախարարության ոսկե մեդալ (2011), 
* Երևանի քաղաքապետի ոսկե մեդալ (2013),
* ՀՀ «Մովսես Խորենացի» մեդալ (2013)։

## Ծանոթագրություններ

Կատեգորիա:Հայ ջութակահարներ
Կատեգորիա:ՀՀ մշակույթի վաստակավոր գործիչներ
Կատեգորիա:Հայ երաժիշտներ
Դանթեի մակույկը

**«Դանթեի մակույկը»** (հայտնի է նաև «Դանթեն և Վերգիլիոսը դժոխքում», (, )), ֆրանսիացի գեղանկարիչ, Եվրոպայում կերպարվեստում ռոմանտիզմի ուղղության հիմնադիր Էժեն Դելակրուայի առաջին հայտնի նկարներից։ Այս ստեղծագործությունը հեղինակը վրձնել է 1822 թվականին։ Յուղաներկով կտավի չափերն են 189 × 241 սմ։

Այսօր «Դանթեի մակույկը» ստեղծագործությունը պահպանվում և ցուցադրվում է Լուվրի թանգարանում (Փարիզ, Ֆրանսիա)։

## Պատմություն
«Դանթեի մակույկը» ստեղծագործությունը հեղինակի այն գործերից է, որը Արևմտաեվրոպական գեղանկարչությունում անցում է կատարել  նեոդասականությունից դեպի ռոմանտիզմ։ Առաջին անգամ հանրությանը ցուցադրվել է Փարիզի սալոնում։ Այսօր գտնվում է Լուվրում։

## Սյուժե
Կտավի սյուժեի հիմքում Դանթեի Դժոխքի ութերորդ երգն է։ Դանթե Ալիգիերին և Դժոխքում նրան ուղեկցող հինհռոմեացի բանաստեղծ Վերգիլիոսն անցնում են Ստիքս գետը՝ Մեռյալների քաղաքի ֆոնին։ Ջրերից մեղսավորների հոգիներն են բարձրանում։

## Ծանոթագրություններ

## Արտաքին հղումներ
* Նկարը թանգարանի կայքում 

Կատեգորիա:1822 նկարներ
Կատեգորիա:Աստվածային կատակերգություն
Կատեգորիա:Էժեն Դելակրուայի նկարներ
Կատեգորիա:Լուվրի նկարներ
Կատեգորիա:Մերկ կանանց պատկերով նկարներ
Կատեգորիա:Ռոմանտիզմ
Աստվածուհու շարժում

մինի|338x338փքս|Աստվածուհու պարուրաձև խորհրդանիշի տարբերակներից մեկը
**Աստվածուհու շարժում**,  նոր հեթանոսական հոգևոր հավատալիք  կամ շարժում, որ առաջացել է 1970-ական թվականներին, հիմնականում Հյուսիսային Ամերիկայում, Արևմտյան Եվրոպայում, Ավստրալիայում և Նոր Զելանդիայում։ Շարժումը ձևավորվել է որպես արձագանք՝ հիմնական կազմակերպված կրոնի ընկալմանը, որը կապված է տղամարդկանց գերակայության հետ։

Աստվածուհու շարժումը  նոր հեթանոսության տարածված, ոչ կենտրոնացված ուղղություն է, որը չունի հավատքի միասնական սկզբունքներ։ Հավատքի տարբեր պրակտիկաներ կան, որոնք  մեծապես տարբերվում են երկրպագվող աստվածուհիների անուններով, թվով և և ծեսերով։ Որոշ աղանդներ, ինչպիսին է Դիանիկ Վիկան (), երկրպագում են միայն իգական սեռի աստվածներին, մյուսները՝ նաև արական։ Հավատքի համակարգերը, որոնք տատանվում են միաստվածականից մինչև բազմաստված և պանթեիստական՝ ավելի լայն նոր հեթանոսական համայնքի նման մի շարք աստվածաբանական տարբերություններ ունեն։ Ընդհանուր բազմակարծական հայացքներ ունեցող հետևորդը կարող է երկրպագել ցանկացած աստվածուհու՝ ցանկացած մշակույթից։ Ելնելով իր բնութագրերից՝ Աստվածուհու շարժումը դիտվում է նաև որպես մշակութային կրոնականության ձև, որը դառնում է ավելի բազմազան, աշխարհագրականորեն բաշխված, ընտրողական և դինամիկ գործընթացում։

Առաջին ալիքի ֆեմինիզմի վերելքով պայմանավորված, աստվածուհու շարժման տարբեր հեղինակներ հին հնդեվրոպացիներին  ներկայացրել են որպես «նահապետական, ռազմատենչ զավթիչների, որոնք ոչնչացրել են կանանց ուտոպիստական նախապատմական աշխարհը, ներդաշնակությունը և գեղեցկությունը», օրինակ՝ այդպես են գնահատել ամերիկացի մարդաբան Ռայան Էյսլերը իր 1987  թվականի «Սայրերի գավաթը» և ամերիկացի հնագետ Մարիա Գիմբուտասը  իր 1991 թվականի «Աստվածուհու քաղաքակրթությունը» գրքերում։

## Ծանոթագրություն

Կատեգորիա:Աստվածուհիներ
Կատեգորիա:Բնօրինակում անաղբյուր հոդվածներ
Կատեգորիա:Կրոնական նոր շարժումներ
Կատեգորիա:Մայրիշխանություն
Կատեգորիա:Նոր հեթանոսություն
Կատեգորիա:Վիկկա
Կատեգորիա:Ֆեմինիզմ
Կլաուդիա Պինա

**Կլաուդիա Պինա Մեդինա** (, ), իսպանացի ֆուտբոլիստ, «Բարսելոնա» ակումբի և Իսպանիայի հավաքականի հարձակվող։

## Ակումբային կարիերա
Մանկության տարիներին Պինան ֆուտզալ է խաղացել, որից հետո 2011 թվականին նրան նկատել են Էսպանյոլի սկաուտները, որտեղ էլ նա շուտով տեղափոխվել է։ 2013 թվականին տեղափոխվել է Բարսելոնայի ակադեմիա և իր երկրորդ մրցաշրջանում օգնեց թիմին հաղթել երիտասարդական առաջնությունում, 20 խաղում խփելով 100 գոլ։

## Ձեռքբերումներ

### Թիմային
**«Բարսելոնա»**
* Իսպանիայի առաջնություն (2)՝ 2019/20, 2021/22 թվականներին
* Իսպանիայի գավաթակիր (2)՝ 2019/20, 2021/22 թվականներին
* Իսպանիայի սուպերգավաթակիր (3)՝ 2019/20, 2021/22, 2022/23 թվականներին

**Իսպանիայի հավաքական (մինչև 17 տարեկան)**
* Աշխարհի չեմպիոն՝2018 թվական

### Անձնական կյանք
* Աշխարհի առաջնության լավագույն ռմբարկու (մինչև 17 տարեկան)։
* Աշխարհի առաջնության լավագույն խաղացող (մինչև 17 տարեկան)։

## Ծանոթագրություններ

Կատեգորիա:Իսպանացի կին ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Բարսելոնայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Playdate

thumb|Playdate դյուրակիր խաղային համակարգիչ
thumb
**Playdate**, դյուրակիր խաղային համակարգիչ, որը մշակվել է Panic ընկերության կողմից, շվեդական Teenage Engineering ընկերության հետ համագործակցության արդյունքում։ Խաղային համակարգը ցուցադրվել է 2019 թվականի մայիսի 22-ին։ Խաղային համակարգը պետք է թողարկվեր 2020 թվականին, սակայն ավելի ուշ թողարկումը հետաձգվեց մինչև 2021 թվականի սկիզբ, բայց արդյունքում համակարգը թողարկվեց 2022 թվականի ապրիլի 18-ին։

Սարքն իրենից ներկայացնում է խաղային պլատֆորմ, որը նախատեսված է ինդի նախագծերի շուկայի համար, որոնք մշակվում են անկախ մշակողների կամ փոքր ստուդիաների կողմից։ Խաղային համակարգի յուրահատկություններից մեկը՝ սարքի կողքի մասում տեղակայված վահանակն է, որը նախատեսված է հատուկ մշակված խաղերի համար։

## Տեխնիկական բնութագիր
Սարքն օժտված է մոնոքրոմատիկ 2․7 դյույմ անկյունագծով էկրանով, որը մշակված է Sharp Memory տեխնոլոգիայով, մեկ խաչաձև և երկու շրջանաձև ստեղներով, 16 Մբ օպերատիվ և 4 Գբ ներքին հիշողությամբ, որից օգտատիրոջը հասանելի է 3․5 Գբ։ Playdate-ը աշխատում է Playdate OS օպերացիոն համակարգով։ Ինչպես նաև խաղային համակարգն ունի 3․5-մմ միակցիչ ականջակալների համար, USB-C միակցիչ և Wi-Fi ու Bluetooth միացումներ։

## Ծանոթագրություններ

Կատեգորիա:Համակարգիչ
Կատեգորիա:Դյուրակիր համակարգիչներ
Կատեգորիա:Համակարգչային խաղեր
Կատեգորիա:2022 հայտնված արտադրանքներ
Խիստ ոճ

**Խիստ ոճ**, խիստ ոճի գրելաձևի պոլիֆոնիա (գերմ.՝ klassische Vokalpoliphonie, լատ.՝ stylus a cappella eccle - siasticus), պատմական և ոճագեղարվեստական հասկացություն։ Ձևավորվել է 15-16-րդ դարերում, հիմքում՝ վոկալ երաժշտության ինտոնացիոն հնարավորությունները, դիատոնիկ ձայնակարգերը, պարզ հավասարակշռված մետրն ու ռիթմը, դիատոնիկից բխող ինտերվալային մեղեդային քայլերը, կոնսոնանսության առաջնակարգ դերը, դիսոնանսների կախվածությունը կոնսոնանսներից։

Խիստ ոճի երաժշտությանը բնորոշ են դիատոնիկ եկեղեցական ձայնակարգերը, խուսափումը հարմոնիկ-ֆունկցիոնալ հարաբերություններից, չնախապատրաստված դիսոնանսներից ու խրոմատիզմից, համաչափ (հավասար տևողություններով) և սահուն ընթացքը, ռիթմիկ և ինտոնցիոն առումով պարզ մեղեդին, ընդհանուր հնչողականության հավասարակշռվածությունն ու բարեհնչունությունը։ Այդ հատկանիշներն ապահովելու համար մշակվել են մի շարք կանոններ, որոնք խստորեն պահպանել են խիստ ոճի ներկայացուցիչ կոմպոզիտորները։

Խիստ ոճի կանոնները չափավորել են երաժշտի ստեղծագործական երևակայությունը, մինչ նա ձեռք կբերեր բազմաձայնության մասին անհրաժեշտ գիտելիքներ, որից հետո դյուրությամբ և գիտակցված կտիրապետեր ազատ ոճին։

17-րդ դարից խիստ ոճի առաջընթացը պայմանավորվել է գործիքային և վոկալ-գործիքային երաժշտության զարգացումով. կարևոր նշանակություն են ստացել ձայնահարմոնիկ ֆունկցիոնալ սկզբունքի աստիճանականացումը, մաժոր և մինոր կենտրոնացված ձայնակարգերի դրսևորումը։ Այդ ոճի նշանավոր ներկայացուցիչներից են Պալեստրինան, Օ. դի Լասսոն և ուրիշներ։ 

Կատեգորիա:Երաժշտական եզրույթներ
Ալեքսանդր Դրեյմոն

**Ալեքսանդր Դյոթչ** (, ), առավել հայտնի է **Ալեքսանդր Դրեյմոն** () ստեղծագործական մականվամբ, գերմանացի դերասան։ Առավել հայտնի է «Վերջին թագավորություն» հեռուստասերիալում կատարած Ութրեդ Բեբանբուրգցու և «Քրիստոֆերը և նրա նմանները» ֆիլմում կատարած Կասպարի դերերով։

## Կենսագրություն
Ծնվել է Գերմանիայում, բայց մանկության մեծ մասն անցկացրել է Ֆրանսիայում և Շվեյցարիայում։ Ֆրանսիայում սովորել է երեք տարի, իսկ հետո ևս երեք տարի սովորել է Լոնդոնի դրամատիկ կենտրոնում։ Որոշ ժամանակ ապրել է ԱՄՆ-ի Հարավային Դակոտայում, որտեղ սովորել է նաև ձիավարություն։ Դրեյմոնը տիրապետում է անգլերենի, ֆրանսերենի և գերմաներենի

## Անձնական կյանք
2019 թվականի վերջին սկսել է հանդիպել դերասանուհի Էլիսոն Ուիլյամսի հետ, որի հետ ծանոթացել էր «Հորիզոնի ալիքները» ֆիլմի նկարահանումների ժամանակ։ 2021 թվականի վերջին ծնվել է նրանց որդին՝ Արլոն։ 2022 թվականի դեկտեմբերի հայտնի է դարձել, որ զույգը նշանադրվել է։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:21-րդ դարի դերասաններ
Կատեգորիա:Գերմանացի դերասաններ
Կատեգորիա:Գերմանացի կինոդերասաններ
Խավիեր Խատին

**Խավիեր Խատին** (, ), կոլումբիացի դերասան և մոդել։ Առավել հայտնի է «Հարուստ երեխաներ, աղքատ ծնողներ», «Առաջին տիկինը» և «Վենդավալ կալվածքի աղջիկը» հեռուստասերիալներում կատարած դերերով։

## Ֆիլմագրություն

## Ծանոթագրություններ

## Արտաքին հղումներ
*

Կատեգորիա:Կոլումբիացի դերասաններ
Խոսե դե լա Տորե

**Խոսե դե լա Տորե** (, ), իսպանացի դերասան, որն առավել հայտնի է Նեթֆլիքսի «Խաղալիք տղա» հեռուստասերիալում կատարած Իվանի դերով։

## Կենսագրություն
Սովորել է Մալագայում Անտոնիո Բանդերասի հիմնած մասնավոր Escuela Superior de Arte Dramático համալսարանում։ Հետո թատերական կրթություն է ստացել Մադրիդում։ Ուսումն ավարտելուց հետո սկզբում աշխատել է միայն թատրոնում՝ իսպանական տարբեր բեմադրություններում, օրինակ՝ Ելենա Սանտոսի «Lunas Viejas»-ը և Քրիստինա Գարսիա Պինտոյի և Պաբլո Գարսիայի ռեժիսորավորած «Cuento de Navidad»-ը։ Դերասանի մեկ այլ կարևոր ներկայացումներից է եղել Սելիա Դոլչիի «Չիկագոն», որի հետ նաև աշխատել է նաև «Paisaje Con Argonautas»ի վրա։

2017 թվականին «Ծառայել և պաշտպանել» հեռուստասերիալում կատարել է իր առաջնաելույթը որպես հեռուստատեսային դերասան։ 2019 թվականին նկարահանվել է  «Խաղալիք տղա» հեռուստասերիալում, որտեղ կատարել է Իվանի դերը։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:21-րդ դարի դերասաններ
Կատեգորիա:Թատերական գործիչներ
Կատեգորիա:Իսպանացի կինոդերասաններ
Կատեգորիա:Իսպանացի հեռուստատեսային դերասաններ
Կատեգորիա:Իսպանացի մոդելներ
Դեյվիդ Կաստրո

**Դեյվիդ Կաստրո** (, ), ամերիկացի դերասան, որն առավել հայտի է Freeform հեռուստաալիքի «Մթնշաղի որսորդներ» ֆենտեզի հեռուստասերիալում կատարած Ռաֆայել Սանտիագոյի դերով։

## Կարիերա
Դերասանական առաջնաելույթը կատարել է 2004 թվականին՝ նկարահանվելով «Փոխակերպուկներ» ֆիլմում։ Քրոջ՝ Ռաքել Կաստրոյի հետ 2006 թվականին նկարահանվել է «Ինչպես ճանաչել քո սրբերին» և «Փոքրիկ փախստականներ» ֆիլմերում։ 2007 թվականին նկարահանվել է «Գույնի հետքեր» և «Այնտեղ, որտեղ Աստված թողեց իր կոշիկները» ֆիլմերում։

2008 թվականին դերակատարում է ունեցել «27 հարսանիք» ֆիլմում, որտեղ գլխավոր դերը կատարում էր Քեթրին Հայգլը և 2009 թվականին դերակատարում է ունեցել «Նախարարները» ֆիլմում, որտեղ գլխավոր դերը կատարում էր Ջոն Լեգուզամոն։ Հետո նկարահանվել է «Կեղծված» ֆիլմում՝ Մենի Պերեսի հետ, որի ռեժիսորն է Ուիլյամ Ուեդիգը, իսկ հետո 2016-2019 թվականներին մարմնավորել է Ռաֆայել Սանտյագոյին «Մթնշաղի որսորդներ» հեռուստասերիալում։

## Անձնական կյանք
Ծնվել է Նյու Յորք նահանգի Լոնգ Այլենդում՝ պուերտոռիկոցի Ալբի Կաստրոյի և իտալական ծագմամբ ամերիկուհի Քեյթլինի ընտանիքում։ Ունի երեք ավագ քույր և մեկ ավագ եղբայր, ներկայումս ապրում է Լոնգ Այլենդում։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ